Шевле Антип Николаевич — Википеди

# Шевле Антип Николаевич

### Википедири материал

Шевле Антип Николаевич (чăн хушамачĕ Николаев), — чăваш çыравçи. 1924 çулхи утă уйăхĕн 24-мĕшĕнче Чăваш Енĕн Вăрнар районĕнчи Кăмпал ялĕнче çуралнă. 1990 çулта çут тĕнчерен уйрăлса кайнă.

1978 çултанпа СССР ÇП членĕ. 1984 çулта Чăваш АССРĕн тава тивĕçлĕ культура ĕçченĕ ятне тивĕçнĕ.

## [тӳрлет] Пурнăçĕ

Çар училищинче вĕреннĕ. 1945 çулта Инçет Тухăçра яппун милитарисчĕсене хирĕç çапăçнă. Вăрçă хыççăн 1970 çулччен çар журналисчĕ пулса ĕçленĕ. 1972 çултанпа, çар речĕнчен тухсан, Чăваш Ен журналисчĕсен пĕрлешĕвĕн яваплă секретарĕ пулнă.

## [тӳрлет] Ĕçĕсем

Вăл çырнă очерксемпе новеллăсем Мускавра, Шупашкарта, Новосибирскра, Барнаулта тухнă темиçе автор пуххисенче тата журналсенче пичетленнĕ.

Вăл Чăваш Ен паттарĕсем çинчен питĕ нумай çырнă. «Память солдатского сердца» (Салтак чĕрин астăвăмĕ) ятпа кăларнă 8 томлă документлă очерксем нихçан тĕксĕмленми палăк пулса тăраççĕ. Ку ĕçе шута илмесĕр унăн тата 20 патнелле кĕнеке тухнă:

- «Салтак юратăвĕ»;
- «Шавлăр, хурамасем»;
- «Полк анăçалла васкать»;
- «Салтак мухтавĕ»;
- тата ыттисем.

Категорисем: Чăваш çыравçисем | Чăваш АССРĕн тава тивĕçлĕ культура ĕçченĕсем

##### Views

- Статья
- Сӳтсе яв
- Хальхи верси

##### Хутшăнасси

- Портал
- Канашлу
- Пулăшу
- Нимелĕх

##### Шыра